Katariina Krjutškova

Katariina Krjutškova (õieti Katariina TreialKatariina Treial Äriregistri kanded. Vaadatud 07.10.2023.; sündinud 21. mail 1987) on eesti ajakirjanik.

Haridus
Ta on lõpetanud Tartu Ülikooli 2009. aastal ajakirjanduse ja suhtekorralduse erialal. Tema bakalaureusetöö teema oli "Aprillirahutuste kajastamise võimalikud psüühilised reaktsioonid ja mõjud ajakirjanikele" (Tartu Ülikool, 2009).Katariina Krjutškova bakalaureusetöö ESTERis. Vaadatud 07.09.2023.

Töö
Töö kirjutava ajakirjanikuna
Katariina Krjutškova töötas alates 2009. aastast kuni 2023. aasta kevadeniKatariina Krjutškova postitus Suhtlusvõrgustikus LinkedIn. Vaadatud 07.10.2023. uuriva toimetuse ajakirjanikuna peamiselt ajalehes Äripäev ning vahepeal lühemat aega ajalehtedes Postimees ja SakalaKatariina Krjutškova artikleid ajalehes Sakala. Vaadatud 07.09.2023.. 

Tema probleem- ja persooniartikleid on ilmunud ka ajalehes Eesti Ekspress.Katariina Krjutškova artikleid ajalehes Eesti Ekspress. Vaadatud 07.10.2023.

Töö raadio- ja teleajakirjanikuna
Raadiosaatesari "Edukad naised"
2021. ja 2022. aastal juhtis Krjutškova Äripäeva Raadios kord kuus eetris olnud sarja "Edukad naised" saateid. Selles saatesarjas anti edukatele naistele võimalus investeerida saavutatu tagasi ühiskonnale, jagades oma teadmisi ja kogemusi. Muu hulgas selgus, et vanad stereotüübid pole kuhugi kadunud: saadetes esinenud edukatel Eesti naistippjuhtidel, -ettevõtjatel ja -poliitikutel oli tuua palju näiteid, kuidas neid on sunnitud emalikumalt käituma ja viisakamalt riietuma. 

"Naispoliitik peab olema kallilt riides, lõhnama kalli lõhnaõli järele, tulema natuke hiljem ja enne ürituse lõppu ära minema, sest tal on alati kiire. See on mulje, mida pead jätma," rääkis saates näiteks Euroopa Parlamendi liige Yana Toom.

Lisaks edukaid naisi ühiskonnas saatvatele erilistele ootustele ja kaksikmoraalile tehti Krjutškova juhitud raadiopihtimustes juttu ka vägivaldsest lapsepõlvest, abikaasa leinast ja juhti valdavast üksindustundest. Sõna said tippjuhid Kai Realo ja Piret Mürk-Dubout, tippmodell Karmen Pedaru, kirjanik Leelo Tungal, koolitaja Epp Kärsin, ettevõtjad Kristel Kruustük ja Kriss Soonik-Käärmann, poliitikud Yana Toom ja Viktoria Ladõnskaja-Kubits jpt.Katariina Krjutškova. Edukad naised heitlevad klaaslaega: mulle öeldi, et käitun ja riietun valesti Äripäev, 30.12.2022.

Katariina Krjutškova tunnistati selle sarja algatamise, ettevalmistamise ja juhtimise eest 2021. aastal Äripäeva Raadio aasta tegijaks – parimaks saatejuhiks.Äripäeva Raadio parim saatejuht Instagrami sissekanne (foto ja kommentaar). Vaadatud 07.10.2023.Äripäeva raadio aasta tegija: särtsakas ja julge naistest kõneleja Äripäev, 31.12.2021.

Teledebatisari "Impulss"
2023. aasta septembrist töötab Krjutškova Eesti Rahvusringhäälingus ETV päevakajaliste saadete toimetajana.Kontaktid Eesti Rahvusringhäälingu kodulehel. Vaadatud 07.10.2023. Ta on näiteks debatisaate Impulss (ETV) üks toimetajaid.ETV uus arutelusaade "Impulss" avab ühiskonna varjatud valupunkte ERR Menu, 26.09.2023.

Raamatud
 Kadri Paas, Katariina Krjutškova. "Andrus Ansip – halva iseloomuga tark poiss". Kirjastus Vaba Kiri, 2014.

Tunnustus
 2013 – aasta ajakirjanik – artikli "Oravad aitas tagasi võimule hämar raha“ (Äripäev, 19. aprill 2013) eestAasta ajakirjanik 2013 on Katariina Krjutškova, ERR uudisedAasta ajakirjanik naaseb Äripäeva Äripäev, 29.07.2014.
 2020 – Balti riikide sõnavabaduse konkursi Greste auhind (koos Äripäeva ajakirjaniku Koit Brinkmanniga)Äripäeva ajakirjanikud võitsid sõnavabaduse auhinna Äripäev, 15.10.2020.Peter Greste Baltic Freedom of Speech Award – Award Winners 2020 Anne-Marie and Gustaf Ander Centre for Media Studies. Vaadatud 07.10.2023.
 2021 – Äripäeva Raadio aasta tegija

Viited

Välislingid
 Katariina Krjutškova. Keskklass parandab põrgumetsas keelatud ainega elu. Suur lugu. (Loetav ja raadiosaatena kuulatav artikkel psühhoaktiivse taimetee ayahuasca kasutajate kogemustest ja mõjudest.) Äripäev, 16. detsember 2022
 Viivika Rõuk. "Edukate naiste" saatejuht avab edu saavutamise saladused Äripäeva Raadio "Hommikuprogramm", 8. oktoober 2021 
 Saatesari "Edukad naised" (2022. aasta järelkuulatavad saated) Äripäeva Raadio, 2022

Kategooria:Eesti ajakirjanikud
Kategooria:Tartu Ülikooli sotsiaal- ja haridusteaduskonna vilistlased
Kategooria:Sündinud 1987